**LĒMUMS**

Liepājā

|  |  |
| --- | --- |
| 2023. gada 16. novembrī | Nr.421/12  (prot. Nr.12, 41.§) |

Par zemesgabala, Liepājas Jūras

piekrastes sauszemes joslas

daļas (vieta Nr.D1), nomas

līguma grozījumu

2021. gada 1. oktobrī starp Liepājas valstspilsētas pašvaldību un komandītsabiedrība “KMRSK” (turpmāk arī – Sabiedrība, Nomnieks) tika noslēgts zemes nomas līgums par zemesgabala, Jūras piekrastes sauszemes joslas daļas (vieta Nr.D1), nomu kafejnīcas uzstādīšanai. Sabiedrībai atbilstoši nomas līguma nosacījumiem līdz 2023. gada 1. aprīlim bija jāsaņem Liepājas valstspilsētas pašvaldības iestādes “Liepājas būvvalde” atzīmi par īslaicīgās būves novietošanas nosacījumu izpildi un jāuzsāk darbība iznomātajā zemesgabalā. Pēc zemes nomas līguma noslēgšanas, Nomnieks veica visas nepieciešamās darbības, lai atbilstoši zemes nomas līguma nosacījumiem būtu iespējams ne vēlāk kā līdz 2023. gada vasaras sezonai uzsākt darbību minētajā objektā. Ņemot vērā, ka Valsts zemes dienesta noslogotības dēļ nav iespējams saņemt inventarizācijas lietu un nodot būvi ekspluatācijā, ir nokavēts līgumā norādītais termiņš. Sabiedrība lūdz atļaut pabeigt būves nodošanu ekspluatācijā ne vēlāk līdz 2024. gada 1. aprīlim un darbību uzsākt 2024. gada 1. aprīlī.

Ņemot vērā visu iepriekš izklāstīto un to, ka no Sabiedrības neatkarīgu iemeslu dēļ nebija iespējams uzsākt saimniecisko darbību 2023. gada maijā, lūdz pagarināt saimnieciskās darbības uzsākšanas termiņu, nosakot, ka Nomniekam saimnieciskā darbība iznomātajā zemesgabalā jāuzsāk 2024. gada 1. aprīlī.

Pamatojoties uz Sabiedrības 2023. gada 17. oktobra iesniegumu, Pašvaldību likuma 73. panta ceturto daļu, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 30. oktobra priekšlikumu (sēdes protokols Nr.19) un Liepājas valstspilsētas pašvaldības domes pastāvīgās Attīstības komitejas 2023. gada 9. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Piekrist zemes nomas līgumā noteiktā nosacījuma par īslaicīgās būves novietošanas un darbības uzsākšanas termiņu pagarināšanu un lēmumā minētā zemes nomas līguma turpināšanu, kopējā nomas līguma termiņā ieskaitot faktiskās nomas attiecības par laiku no 2023. gada 2. aprīļa līdz vienošanās par līguma grozījumu parakstīšanas dienai, ar komandītsabiedrību “KMRSK” (reģistrācijas Nr.40203320998; juridiskā adrese: Toma iela 7-33, Liepāja) par zemesgabala, Liepājas Jūras piekrastes sauszemes joslas (vieta Nr.D1), kadastra apzīmējums 1700 030 0021, daļas 600 kv.m platībā, nomu īslaicīgās lietošanas būves – kafejnīcas – novietošanai.

2. Uzdot Liepājas valstspilsētas pašvaldības iestādei “Liepājas Nekustamā īpašuma pārvalde” izdarīt grozījumu zemes nomas līgumā, kas 2021. gada 1. oktobrī noslēgts starp Liepājas valstspilsētas pašvaldību un komandītsabiedrību “KMRSK” par zemesgabala, Liepājas Jūras piekrastes sauszemes joslas (vieta Nr.D1), kadastra apzīmējums 1700 030 0021, daļas 600 kv.m platībā, nomu un izteikt līguma 6.1.8. apakšpunktu šādā redakcijā:

“6.1.8. ne vēlāk kā līdz 2024. gada 1. aprīlim saņemt Liepājas valstspilsētas pašvaldības iestādē “Liepājas būvvalde” atzīmi par īslaicīgās būves novietošanas nosacījumu izpildi un darbību iznomātajā zemesgabalā uzsākt 2024. gada 1. aprīlī”.

3. Pilnvarot Liepājas valstspilsētas pašvaldības iestādes “Liepājas Nekustamā īpašuma pārvalde” vadītāju parakstīt zemes nomas līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam, Liepājas būvvaldei | |